תקנות ועדות חקירה (סדרי דין)

{{ח:התחלה}}
{{ח:כותרת|תקנות ועדות חקירה (סדרי דין), תש״ל–1969}}
{{ח:קטע3||תקנות בדבר סדרי דין בועדות חקירה}}

{{ח:פתיח-התחלה}}
{{ח:תיבה|ק״ת תש״ל, 410|תקנות ועדות חקירה (סדרי דין)|https://olaw.org.il/takanot/takanot-2477.pdf}}; {{ח:תיבה|תשל״ה, 284|תיקון|https://olaw.org.il/takanot/takanot-3253.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ועדות חקירה#סעיף 31|סעיף 31}} {{ח:חיצוני|חוק ועדות חקירה|לחוק ועדות חקירה, תשכ״ט–1969}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|מועדי ישיבות ומקומן}}
{{ח:ת}} נתמנתה ועדת חקירה, יקבע יושב ראש הועדה את המועד והמקום לישיבתה הראשונה; מועדי ישיבותיה האחרות ומקומן ייקבעו על ידי הועדה.

{{ח:סעיף|2|סדרי חקירת עדים}}
{{ח:ת}} יושב ראש ועדת החקירה יקבע את סדר חקירת העדים.

{{ח:סעיף|3|מקום גביית עדות}}
{{ח:ת}} ועדת חקירה רשאית לגבות עדות בכל מקום שתמצא לנכון וכן לבקר בכל מקום כדי לברר עובדות הנוגעות לנושא החקירה.

{{ח:סעיף|4|פרוטוקול}}
{{ח:ת}} בכל דיון של ועדת החקירה ינוהל פרוטוקול שישקף את כל הנאמר והמתרחש בדיון והנוגע לעבודת הועדה.

{{ח:סעיף|5|רישום הפרוטוקול}}
{{ח:תת|(א)}} הפרוטוקול יירשם בידי יושב ראש ועדת החקירה, בידי אדם אחר שהוא מינה לכך או במכשיר הקלטה או באמצעי מכני אחר, הכל כפי שיקבע יושב ראש הועדה; נרשם הפרוטוקול שלא בכתב, יועתק לכתב.
{{ח:תת|(ב)}} יושב ראש הועדה יאשר את הפרוטוקול.

{{ח:סעיף|6|צירוף מסמכים לפרוטוקול}}
{{ח:ת}} כל מסמך שהוגש לועדת החקירה ונתקבל על ידיה יצורף לפרוטוקול ויהיה חלק בלתי נפרד ממנו.

{{ח:סעיף|7|תיקון הפרוטוקול}}
{{ח:ת}} ועדת החקירה רשאית – בכל עת לפני הגשת הדין וחשבון שלה לממשלה – לתקן רישום הפרוטוקול כדי להעמידו על דיוקו; החלטה לתקן את הפרוטוקול תיחתם בידי כל חברי הועדה.

{{ח:סעיף|8|טיפול בפרוטוקול עם סיום עבודת הועדה|תיקון: תשל״ה}}
{{ח:תת|(א)}} הפרוטוקול, כפי שאושר, יצורף לדין־וחשבון שתגיש ועדת החקירה לממשלה, בכפוף להחלטות הועדה לפי תקנות משנה (ב) או (ג).
{{ח:תת|(ב)}} לא פורסם הפרוטוקול לפי {{ח:חיצוני|חוק ועדות חקירה#סעיף 20|סעיף 20 לחוק}}, תחליט הועדה אם תינתן זכות עיון בו ותקבע מי הזכאי לכך.
{{ח:תת|(ג)}} כאשר חלות על החקירה הוראות {{ח:חיצוני|חוק ועדות חקירה#סעיף 23|סעיף 23 לחוק}}, כולן או מקצתן, תחליט הועדה בדבר דרך גניזת הפרוטוקול וזכות העיון בו אחרי גניזתו; הוא הדין לגבי חלק מן הפרוטוקול המתייחס לדיון שקויים בדלתיים סגורות לפי {{ח:חיצוני|חוק ועדות חקירה#סעיף 18|סעיף 18(א) לחוק}}.
{{ח:תת|(ד)}} ראתה הועדה, בחקירה עליה חלות הוראות {{ח:חיצוני|חוק ועדות חקירה#סעיף 23|סעיף 23 לחוק}}, לתת זכות עיון בפרוטוקול לממשלה, תנהג כך גם לגבי ועדת החוץ והבטחון של הכנסת.

{{ח:סעיף|9|תרגום}}
{{ח:תת|(א)}} עדות או ראיה אחרת הנמסרות שלא בעברית, תתורגם לעברית.
{{ח:תת|(ב)}} התייצב לפני ועדת החקירה, לפי {{ח:חיצוני|חוק ועדות חקירה#סעיף 15|סעיף 15 לחוק}}, אדם שאינו שומע עברית, תמנה לו הועדה מתרגם, זולת אם הוא מיוצג על ידי עורך דין וויתר על המתרגם.
{{ח:תת|(ג)}} התרגום ייעשה על־ידי מתרגם שמינתה ועדת החקירה, אולם, אם ראתה הועדה לנכון, יכול לתרגם יושב ראש הועדה או אחד מחבריה.
{{ח:תת|(ד)}} שכרו של מתרגם, בסכום שתקבע ועדת החקירה, ישולם מאוצר המדינה.

{{ח:סעיף|10|המצאת מסמכים}}
{{ח:ת}} המצאתו של מסמך מטעם ועדת חקירה תהיה באחת מאלה:
{{ח:תת|(1)}} במסירה לידי האדם שאליו הוא מיועד, ובאין למצאו במקום מגוריו או במקום עסקו – לידי בן משפחתו הגר עמו ונראה שמלאו לו שמונה־עשרה שנה;
{{ח:תת|(2)}} במשלוח במכתב רשום לפי מענו של האדם, עם אישור מסירה.

{{ח:סעיף|11|סירוב לקבל מסמך או לחתום על האישור}}
{{ח:ת}} נוכחה ועדת החקירה כי המצאה לפי {{ח:פנימי|סעיף 10|תקנה 10}} לא בוצעה עקב סירוב לקבל את המסמך או המכתב או לחתום על אישור המסירה, רשאית הועדה לראות את המסמך כאילו הומצא כראוי.

{{ח:סעיף|12|המצאת מסמך בדרכים אחרות}}
{{ח:ת}} נוכחה ועדת החקירה שאי־אפשר להמציא מסמך לפי {{ח:פנימי|סעיף 10|תקנה 10}}, רשאית היא להורות על המצאתו באחת הדרכים האלה:
{{ח:תת|(1)}} בפרסום מודעה ברשומות או בעתון יומי;
{{ח:תת|(2)}} בכל דרך אחרת שתיראה לועדה.

{{ח:סעיף|13|מוסר מוסמך מטעם ועדת החקירה}}
{{ח:ת}} מסמך שהמצאתו במסירה יימסר על־ידי מי שקבעה לכך ועדת החקירה או על ידי שוטר.

{{ח:סעיף|14|המצאה לחבר מסדר דתי}}
{{ח:ת}} מסמך שיש להמציאו לחבר מסדר דתי, מותר להמציאו באמצעות ראש המסדר הדתי שלו בישראל.

{{ח:סעיף|15|המצאה לחייל}}
{{ח:ת}} מסמך שיש להמציאו לחייל המשרת בשירות פעיל בצבא־הגנה לישראל, מותר להמציאו באמצעות השלישות הראשית של הצבא.

{{ח:סעיף|16|המצאה לאדם הכלוא בבית סוהר}}
{{ח:ת}} מסמך שיש להמציאו לאדם הכלוא בבית סוהר או העצור במקום מעצר או המוחזק במוסד סגור, מותר להמציאו באמצעות הרשות או האדם האחראים לאותו מקום; נשלחה כאמור הזמנה להעיד, על אותו האדם לדאוג להתייצבות המוזמן בהתאם להזמנה.

{{ח:סעיף|17|המצאה לעובד של מדינת חוץ}}
{{ח:ת}} מסמך שיש להמציאו לעובד מחלקה, נציגות או סוכנות של מדינת חוץ, יומצא באמצעות משרד החוץ.

{{ח:סעיף|18|המצאה לקטין או לפסול־דין}}
{{ח:ת}} מסמך שיש להמציאו לקטין או לפסול־דין תהא המצאתו כדין אם הומצא לאחד מהוריו או לאפוטרופסו, ובאין לו הורים או אפוטרופוס – למי שהקטין או הפסול־דין גר עמו או נתון להשגחתו, אך רשאית ועדת החקירה להורות על המצאת המסמך לקטין עצמו או לפסול־דין עצמו, או ליתן הוראה אחרת.

{{ח:סעיף|19|המצאה ליועץ המשפטי לממשלה}}
{{ח:ת}} אין צורך בהמצאה אישית ליועץ המשפטי לממשלה, ומסירת מסמך בלשכתו מספקת.

{{ח:סעיף|20|אישור מסירה}}
{{ח:ת}} מי שנמסר לו מסמך שהמצאתו במסירה יידרש לאשר את המסירה בכתב על גבי עותק של המסמך, ואם סירב לקבלו או לאשר את קבלתו, יאשר מוסר המסמך בחתימתו את דבר מסירתו וסירוב האישור.

{{ח:סעיף|21|השם}}
{{ח:ת}} לתקנות אלה ייקרא ”תקנות ועדות חקירה (סדרי דין), תש״ל–1969“.

{{ח:חתימות|ט״ו בחשון תש״ל (27 באוקטובר 1969)}}
* '''יעקב ש׳ שפירא'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]